|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ ΠΕΡ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ**  **ΚΕΝΤΡΙΚΗΣ ΜΑΚΕΔΟΝΙΑΣ Δ/ΝΣΗ Π. Ε. ΑΝΑΤ. ΘΕΣΣΑΛΟΝΙΚΗΣ**  **-------------------------** 1ο ΔΗΜΟΤΙΚΟ ΣΧΟΛΕΙΟ ΝΕΑΣ ΜΗΧΑΝΙΩΝΑΣ  |  |  | | --- | --- | | **Ταχ. Δ/νση:**  **Ταχ. Κώδ:** | **Κανάρη 17**  **57004** | | **Πληροφορίες:** | **Νεκταρία Αραμπατζίδου** | | **Τηλ-Fax :**  **E-mail :** | **2392031226**  **mail@1dim-n-michan.thess.sch.gr** | | **Νέα Μηχανιώνα, 22/11/2019**  **Αριθ. Πρωτ.: 520** |
| **Προς**  **Δ/νση Π.Ε.**  **Ανατολικής Θεσσαλονίκης** |

**ΘΕΜΑ:** «**«Πρόσκληση εκδήλωσης ενδιαφέροντος σε ταξιδιωτικά γραφεία για κατάθεση ποιοτικής και οικονομικής προσφοράς σχετικά με την πραγματοποίηση εκπαιδευτικής εκδρομής στο πλαίσιο Εκπαιδευτικού Προγράμματος του Ιδρύματος της Βουλής των Ελλήνων»**

Η Διευθύντρια του 1ου Δημοτικού Σχολείου Νέας Μηχανιώνας προσκαλεί τουριστικά πρακτορεία-ταξιδιωτικά γραφεία να εκδηλώσουν ενδιαφέρον, για τη διοργάνωση τριήμερης εκπαιδευτικής εκδρομής της ΣΤ΄ τάξης στην Αθήνα, με σκοπό την επίσκεψη του σχολείου στη Βουλή των Ελλήνων, στο πλαίσιο εκπαιδευτικού προγράμματος.

**Συγκεκριμένα:**

* Η εκδρομή θα πραγματοποιηθεί από Παρασκευή **13/03/2020,** έως και Κυριακή **15/03/2020**
* Ο αριθμός των συμμετεχόντων μαθητών/τριών και γονέων υπολογίζεται περίπου στους: **33** μαθητές/τριες, **32** γονείς/συνοδούς και **4** συνοδούς εκπαιδευτικούς
* **Η αναχώρηση** για Αθήνα θα γίνει στις **06:30 π.μ.** από το χώρο του σχολείου και η **επιστροφή** στο σχολείο στις **10:00 μ.μ.**  από την ίδια αντίστροφη διαδρομή.
* **Τρόπος μετακίνησης**: Οδικώς με 1 (ένα) τουριστικό λεωφορείο, τρένο  **ή** αεροπλάνο.
* Η μετάβαση από τη Θεσσαλονίκη στην Αθήνα και αντίστροφα θα γίνει με τουριστικό λεωφορείο, το οποίο θα είναι σε άρτια τεχνική – μηχανολογική κατάσταση βεβαιωμένη από πρόσφατο έλεγχο του ΚΤΕΟ, μέσω ΠΑΘΕ, με τις απαιτούμενες από τον Κ.Ο.Κ. στάσεις ή με τρένο ή με αεροπλάνο από Θεσσαλονίκη - Αθήνα και αντίστροφα. Οι μετακινήσεις από και προς τα αεροδρόμια ή τους σταθμούς των τρένων, αλλά και εντός της πόλης των Αθηνών θα γίνονται με τουριστικό λεωφορείο του πρακτορείου. Στην περίπτωση επιλογής μετακίνησης με τρένο ή αεροπλάνο, θα υπάρξει τροποποίηση του προγράμματος της 1ης και της 3ης ημέρας της εκδρομής.
* Το λεωφορείο θα ελεγχθεί πριν την αναχώρηση από το αρμόδιο κλιμάκιο της Τροχαίας Θέρμης στο χώρο του σχολείου ή στην έδρα της Τροχαίας Θέρμης στο Αεροδρόμιο Μακεδονία, μετά από συνεννόηση της Διευθύντριας του σχολείου με τον Διοικητή του αντίστοιχου Τμήματος.
* **Η επίσκεψη στη Βουλή των Ελλήνων** θα πραγματοποιηθεί το **Σάββατο 14 Μαρτίου 2020** **στις 12:00 π.μ.** και το πρόγραμμα της εκδρομής θα διαμορφωθεί ως εξής:

|  |  |  |
| --- | --- | --- |
| **Ημέρα** | **Ώρα** | **Προγραμματισμός επισκέψεων** |
| **Παρασκευή 13/03/2020** | **6:30** | Αναχώρηση από το Σχολείο |
| **09:30&13:00** | Στάσεις για καφέ και ξεκούραση |
| **15:30** | Άφιξη-τακτοποίηση στο Ξενοδοχείο |
| **17:30** | Επίσκεψη-ξενάγηση στον Αρχαιολογικό χώρο της Ακρόπολης |
| **19:30** | Επίσκεψη-ξενάγηση στον Πειραιά (Στάδιο Ειρήνης Φιλίας-Λιμάνι)  Ίδρυμα Σταύρος Νιάρχος (Φάρος, Βιβλιοθήκη, Κήποι,...)  Φλοίσβος ή Γλυφάδα για σνακ, φαγητό |
| **23:00** | Επιστροφή στο Ξενοδοχείο - Διανυκτέρευση |
| **Σάββατο 14/03/2020** | **8:30** | Αναχώρηση από το Ξενοδοχείο |
| **9:00** | Επίσκεψη στο Νέο Μουσείο της Ακρόπολης |
| **11:00** | Παρακολούθηση της αλλαγής φρουράς στο Μνημείο του Άγνωστου Στρατιώτη |
| **12:00** | Επίσκεψη στη Βουλή των Ελλήνων |
| **13:30** | Περίπατος στο Μοναστηράκι (φαγητό-καφές) |
| **16:30** | Επιστροφή στο Ξενοδοχείο-ξεκούραση |
| **18:30** | Επίσκεψη-ξενάγηση στην Αθήνα (Παναθηναϊκό Στάδιο, Ζάππειο, Εθνικό Κήπο, Ακαδημία Αθηνών), περίπατος στην Ηρώδου του Αττικού (Ζάππειο, Προεδρικό Μέγαρο, Μέγαρο Μαξίμου) |
| **20:30** | Πλάκα - Φαγητό & Διασκέδαση Προαιρετική |
| **23:30** | Επιστροφή στο Ξενοδοχείο - Διανυκτέρευση |
| **Κυριακή 15/03/2020** | **09:00** | Αναχώρηση από το Ξενοδοχείο |
| **09:15** | Επίσκεψη στην Παλιά Βουλή-Εθνικό Ιστορικό Μουσείο |
| **10:30** | Αττικό Πάρκο( ξενάγηση-μικρό γεύμα) |
| **13:30** | Αναχώρηση για Θεσσαλονίκη |
| **15:00** | Επίσκεψη στις Θερμοπύλες-Μουσείο |
| **18:00&20:00** | Στάση για ξεκούραση, καφέ, φαγητό |
| **22:00** | Άφιξη στο χώρο του Σχολείου στη Νέα Μηχανιώνα |

* Η διαμονή θα γίνει σε ξενοδοχείο τεσσάρων αστέρων (4\*) στο **κέντρο** της Αθήνας και κατά προτίμηση στην περιοχή του ιστορικού κέντρου, με πρωινό, με δυνατότητα προσέγγισης της εισόδου του ξενοδοχείου από το λεωφορείο. Όλα τα προτεινόμενα ξενοδοχεία να συνοδεύονται από αποδεικτικό διαθεσιμότητας.
* Η διαμονή, επίσης, θα γίνει σε δίκλινα ή τρίκλινα δωμάτια για γονείς και μαθητές και μονόκλινα για τους συνοδούς εκπαιδευτικούς.
* Η τοποθεσία του Ξενοδοχείου θα πρέπει να είναι ασφαλής:

α. από άποψη οδικής κυκλοφορίας, με επαρκείς σημάνσεις, σηματοδότες, διαβάσεις κλπ

β. ως προς την εγγύτητά της με περιοχές πιθανού κινδύνου εγκληματικότητας, παραβατικότητας κλπ.

γ. ως προς την εγγύτητα με ακάλυπτα φρεάτια, εγκαταλειμμένες οικοδομές κλπ, για την εξασφάλιση της σωματικής ακεραιότητας των μαθητών/τριών.

* Τα καταλύματα που θα προταθούν για τη διαμονή των μαθητών/τριών-γονέων/συνοδών, θα πρέπει να είναι τουλάχιστον δύο (2) και θα πρέπει να πληρούν τις προϋποθέσεις που περιγράφονται στη συγκεκριμένη πρόσκληση.
* Η ξενάγηση θα γίνει από δύο διπλωματούχους ξεναγούς στους εξής χώρους:

**1) στον Αρχαιολογικό χώρο της Ακρόπολης και 2) στο Νέο Μουσείο της Ακρόπολης**.

**Λοιπές Υπηρεσίες**

* **Να υπάρχει διάθεση** δύο οδηγών λεωφορείου.
* **Να υπάρξει έκδοση διάτρητων αποδείξεων** παροχής υπηρεσιών για όλους τους συμμετέχοντες.
* **Οι ξεναγήσεις – μετακινήσεις εντός Αθηνών να γίνονται** με τουριστικό λεωφορείο για όλες τις ώρες και μέρες του ταξιδιού, σύμφωνα με το πρόγραμμα που θα καταρτιστεί από το σχολείο, καθώς και για οποιαδήποτε αλλαγή που μπορεί να προκύψει από αστάθμητους παράγοντες.

**Η προσφορά θα πρέπει να περιέχει και να εξασφαλίζει τα παρακάτω, σύμφωνα με την Υ.Α. 48140/21-03-2017/Φ.12/Φ.Μ./48140/Δ1 και την Γ2/129287/2011 (ΦΕΚ 2769/2-12-2011, τ. Β΄ - Μνημόνιο ΥΠΔΒΜΘ 4802/1Α/17-1-2012):**

* Υποχρεωτική Ασφάλιση Αστικής Επαγγελματικής Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή/τριας, γονέα/συνοδού ή συνοδού εκπαιδευτικού, όπως και ιατροφαρμακευτικής περίθαλψης καθ’ όλη τη διάρκεια της εκδρομής.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμο όλο το 24/ωρο.
* Για τη νομιμότητα της διαδικασίας, τα συμμετέχοντα πρακτορεία οφείλουν να διαθέτουν σε ισχύ:

1. **το «Ειδικό Σήμα Λειτουργίας», για το οποίο θα προσκομίσουν σχετική φωτοτυπία και Υπεύθυνη Δήλωση του άρθρου 8 του Ν.1599/1986,**
2. **Άδεια από τον ΕΟΤ και**
3. **Ασφαλιστική και Φορολογική Ενημερότητα.**

* Την αποδοχή από το πρακτορείο **ποινικής ρήτρας,** σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το σχολείο θα πρέπει να είναι τουλάχιστον 2/πλάσιο του συμφωνηθέντος ποσού).
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω μη συμμετοχής των ενδιαφερομένων ή ανώτερης βίας (εκλογές, δυσμενείς καιρικές συνθήκες, σεισμός, πλημμύρες, τρομοκρατικές ενέργειες κ.λπ.) ή μη έγκρισή της από την Περιφερειακή Δ/νση Π.Ε. & Δ.Ε. Κεντρικής Μακεδονίας για οποιονδήποτε λόγο, δεν θα έχει καμία επιβάρυνση το σχολείο και όλα τα χρήματα θα επιστραφούν στους δικαιούχους ή θα εξετασθεί το ενδεχόμενο να πραγματοποιηθεί η επίσκεψη σε άλλες πρόσφορες ημερομηνίες.
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής αλλά και η οικονομική επιβάρυνση ανά μαθητή/τρια και γονέα/συνοδό.

Η αποδοχή των όρων της παρούσας πρόσκλησης δεσμεύουν το Τουριστικό Γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

Οι προσφορές θα πρέπει να κατατεθούν σε σφραγισμένους φακέλους και με την ένδειξη: **«Προσφορά για την εκπαιδευτική επίσκεψη στη Βουλή των Ελλήνων»** εξωτερικά, μέχρι και τη Παρασκευή **29/11/2019** **και ώρα 12:00 μ.μ**. στο γραφείο της **Δ/νσης του 1ου Δημοτικού Σχολείου Νέας Μηχανιώνας, Κανάρη 17, ΤΚ 57004, Ν. Μηχανιώνα, τηλ. 2392031226/2392306996**. Οι εκπρόθεσμες προσφορές δε θα ληφθούν υπόψη.

Οι φάκελοι με τις προσφορές θα αποσφραγισθούν την επόμενη εργάσιμη ημέρα και θα επιλεγεί εξ’ αυτών, η πιο συμφέρουσα και ανταποκρινόμενη ταυτόχρονα στα κριτήρια ποιότητας, ασφάλειας και εκπαιδευτικών – παιδαγωγικών στόχων για το σχολείο.

**Ο διαγωνισμός δεν είναι μόνο μειοδοτικός** **αλλά και ποιοτικός.** Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη), καθώς και η εμπειρία των τουριστικών γραφείων σε πολυήμερες σχολικές εκδρομές.

**Η επιλογή της καλύτερης προσφοράς** θα γίνει από 5/μελή Επιτροπή αξιολόγησης προσφορών, στην οποία θα συμμετέχουν η Διευθύντρια του Σχολείου, η Υποδιευθύντρια, ένας εκπρόσωπος του Συλλόγου Γονέων και Κηδεμόνων και οι δύο εκπαιδευτικοί της Στ΄ τάξης του Σχολείου. Στη συνέχεια, το πρακτορείο που θα επιλεγεί θα ειδοποιηθεί τηλεφωνικά προκειμένου να προβεί στην σύναψη συμβολαίου.

**Σημείωση**

Η καταβολή **του 90% του χρηματικού ποσού** θα γίνει σε **τρεις** (**3) ισόποσες δόσεις**. **Η πρώτη που αφορά στο 30% του ποσού, εντός δεκαημέρου μετά την υπογραφή του συμβολαίου. Η δεύτερη δόση (30%) στις 31 Ιανουαρίου και η τρίτη δόση (30%) στις 6 Μαρτίου 2020. Το τελευταίο 10% του ποσού θα αποπληρωθεί μετά το πέρας της εκδρομής και αφού ικανοποιηθούν όλες οι απαιτήσεις της προκήρυξης. Σε διαφορετική περίπτωση δεν θα αποδοθεί στον ανάδοχο.**

**Η Διευθύντρια**

**Νεκταρία Αραμπατζίδου**